Kirgisianvinttikoira

Kirgisianvinttikoira (Kirgizskaya Borzaya) l. taigan () on kirgisialainen koirarotu. Sitä kasvatetaan jonkin verran Baltiassa ja Norjaan tuotiin ensimmäinen yksilö Argentiinasta vuonna 1992. Venäjän Kennelfederaatio (RKF), Verband für das Deutsche Hundewesen (VDH) eli Saksan Kennelliitto, Zwiazek Kynologiczny w Polsce (ZKP) eli Puolan Kennelliitto ja Schweizerische Kynologische Gesellschaft (SKG) eli Sveitsin KennelliittoRassen & Rasseklubs. Schweizerische Kynologische Gesellschaft. Haettu 24.4.2025. ovat tunnustaneet sen viralliseksi roduksi.  

 Ulkonäkö 
Kirgisianvinttikoira on keskikokoinen tai kookas, pitkäkarvainen vinttikoira, joka tuo ulkoisesti mieleen salukin ja afgaaninvinttikoiran tai tazin ja afgaaninvinttikoiran välimuodon. Sillä on raskaampi rakenne, alemmas kiinnittyneet korvat ja tuuheampi karvapeite kuin sukulaisellaan keskiaasianvinttikoiralla, mutta pidempi runko ja lyhyempi karvapeite kuin afgaaninvinttikoiralla. Toisin kuin viimeksi mainitulla, kirgisianvinttikoiralla on lisäksi käpälissään paksun karvoituksen muodostamat "lumikengät", ja sapelinmuotoisen hännän pää kiertyy renkaaksi.Morris, Desmond. Dogs - The Ultimate Dictionary of Over 1,000 Dog Breeds, s. 42-43. Ebury Press, 2001. ISBN0-09-187091-7. 

Pitkä, tuuhea, kaksikerroksinen karvapeite on korvissa, raajojen yläosissa ja hännässä erittäin hapsuttunutta. Korvien hapsuja kutsutaan paikallisittain sanalla bourki. Yleisimmät väritykset ovat musta ja musta valkoisin merkein, mutta myös valkoinen, vaaleankeltainen (fawn), punainen, harmaa, musta tan-merkein (black&tan) ja täplikäs/marmoroitu (punaisella tai harmaalla pohjalla) sallitaan. Urosten säkäkorkeus on 65-70 cm ja paino 18-25 kg; nartuilla samat mitat ovat 60-65 cm ja 16-22 kg.Standard des Taigan. Verband für das Deutsche Hundewesen, 29.10.2014. Haettu 5.12.2023.

 Luonne ja käyttäytyminen 
Rotu on normaalisti metsästysmaaston ulkopuolella tyyni, viehättävä ja rauhallinen. Työssään se tunnetaan rohkeudestaan, sitkeydestään ja nopeudestaan. Sitä voidaan käyttää metsästykseen jopa yli 3 000 metrin korkeudessa.

 Alkuperä 
pienoiskuva|Kirgisianvinttikoira neuvostoliittolaisessa postimerkissä.
Rotu on muinaista alkuperää.Тайган. Russian Kennel Federation, 2022. Haettu 12.3.2024. Se on kotoisin Kirgisian ja Kiinan rajalla sijaitsevasta vaikeakulkuisesta Tienšan-vuoristosta, jossa se jalostettiin antiloopin, villilampaan, villivuohen, murmelin, mäyrän, ilveksen, ketun ja suden metsästykseen. Kansallinen rotumääritelmä kirjoitettiin vuonna 1995 ja rotu nimettiin kansallisaarteeksi vuonna 1996.

Nykyisin jäljellä arvioidaan olevan enää 1000 yksilöä, ja niitä risteytetään pienen populaatiokoon vuoksi erittäin paljon keskiaasianvinttikoiran kanssa. - tätä tapahtuu varsinkin Tšyin alueella. Rotua ei ole enää vuoden 1998 jälkeen saanut viedä ulos maasta ilman kirgiisialaisten virkamiesten antamaa erityislupaa.

 Etymologia 
Taigan tarkoittaa "nopeaa".Canton, Mario. Levrieri e segugi primitivi, s. 38-41. Antonio Crepaldi Editore, 2012: Porto Viro, Italia.

 Kuuluisia rodunedustajia 
23.11.2003 Kirgisian entinen presidentti Askar Akajev lahjoitti Norjan kuninkaalle Harald V:lle ja pääministerille Kjell Magne Bondevikille kaksi kirgisianvinttikoiran pentua.Hagen, Anders W. & Ramnefjell Erling. Diplomatisk hunderøre. Dagbladet.no, Utenriks, 2003. Haettu 1.11.2012

 Lähteet 

Luokka:FCI:n ulkopuoliset rodut
Luokka:Vinttikoirat
Luokka:Aasialaiset koirarodut